HERRI ADMINISTRAZIO ETA JUSTIZIAKO SAILBURUAK (Erkoreka Gervasio) (EAJ, 2017-11-03):
Eskerrik asko, legebiltzarburu andrea.
Trikimailu juridikoetaz hitz egiten didazu baina es que zuk hemen eskatzen duzuna da, besteak beste, egintza juridiko bat egitea eta ondorio juridikoak dituen ekintza bat egitea, eta urrats juridikoak bata bestearen atzetik eman ahal izateko argi jakin behar da aldez aurretik zer dagoen eta zeri buruz adierazpen edo aldarrikapen, balio juridikoa duen aldarrikapen bat egiten dugun.
Nik esan dizudana da nire irakurketaren arabera ez dela gertatu zuk esaten duzuna, zuk egin duzun baieztapena. Kasualitatea izango da seguruenik baina, zuk emantzat ematen duzuna Lamelak berak esaten duena da, horretan bat egiten duzu berarekin. Lamelak esaten du: "Todas estas actuaciones se han llevado finalmente el día 27 de octubre de 2017 a la votación y aprobación en el pleno del Parlament de la declaración unilateral de independencia, lo que dio lugar a la aplicación por parte del Gobierno de España al artículo 155".
Atera kontu honek balio juridikoa daukan edo ez, eta juridikoki zorrotz jokatzea garrantzitsua den ala ez den arlo honetan.
Eta zuk esaten duzuna, zuk egiten duzun irakurketa, honekin bat dator. Ez da seguruenik nahita izango. Ba nik esaten dudana da, nire irakurketaren arabera honetarako oinarririk ez dagoela, gaur gaurkoz behintzat ez dagoela honetarako oinarririk.
Beste gauza bat da zuk adierazpen horrekin bat ez egotea eta zuk nahiago izatea Kataluniako Parlamentua beste adierazpen bat, beste termino batzuetan egin izan balu, baina ez du egin.
Eta nahikari daukat gainera esan zutena eta jarri zutena nahita jarri zutena jarri zuten moduan, bere ondorio juridiko eta politiko guztiekin.
Beraz, ez eman segurutzat hori edo beste gertatu zela eta hortik ondorioak atera, zalantza argiak eta sendoak daudenean, hain zuzen ere, horren inguruan. Eta ez elikatu irakurketa juridiko eta politikoak agian, agian baten baino gehiagoren kontra bueltatu daitezkeenak.
Ni, argi dago, seguru nago, hemen egin dudan irakurketa batek baino gehiagok erabiliko duela egun hauetan Katalunian eta Madrilen, baita ere, auzitegien aurrean; beraz, kontuz egiten denarekin.
Erantzukizunez jokatu dezagun guztiok. Erantzukizunez jokatu dezagun guztiok, bestela, beno, argi dago, atzo lehendakariak adierazpen bat egin zuen honi buruz, eta behin eta berriro errepikatu zuen gure planteamendua eta Gobernuaren jarrera zein den, geroari buruz eta autogobernuaren etorkizunaren inguruan.
Berak esaten zuen orain arte bezalaxe, eta orain arte baino indar gehiagorekin behar baldin bada, baieztatu behar dela elkarrizketaren eta negoziaketaren bidea, beti ere errealismoaren ikuspuntutik eta akordioa lortzeko borondatearekin.
Eta horretarako foroak jarrita daude, gizartean ez ezik baita ere Legebiltzar honetan. Nik zinez aitortzen dut talde parlamentari guztiek daukaten eskubidea hemendik zein hemendik kanpo nahi dituzten ekimenak planteatzeko.
Baina beno, joera hau, plenora ekartzean joera hau, ponentzia berezia daukaten gai guztiak, zerbait horrek, joera horrek zerbait erakusten ematen du.
Lehendakariak esaten zuen baita ere, "Subrayar la prioridad de evitar cualquier tipo de fractura social o política, y ser muy conscientes de las consecuencias de las decisiones que ese adoptan".
Beno, hau, oso garrantzitsutzat jotzen dut, batez ere zuk herriaz erabiltzen duzun kontzeptuaren inguruan. Herriaren izenean hitz egiten denean, eta herriaren izenean aldez aurretik jakiten denean herri osoa ez dutela ordezkatzen planteamendu horiek, horrek bere arriskuak dauzka eta bere ondorioak ditu, gizarte kohesioaren ikuspuntutik eta baita ere herriaren beraren biabilitatearen edo bideragarritasunaren ikuspuntutik.
Beraz, kontuz ibili gaitezen horrekin. Herria, herria da eta hemen ez dauka inork berak bakarrik herriaren izenean hitz egiteko eskubidea.
Beharrezkoa da adostasuna, beharrezkoa da aitortzea gizarte anitz batean bizi garela, ikuspuntu diferenteak dituen gizarte batetan eta identitate, sentidu diferenteak dituen gizarte batetan, eta ahalegin aproposa, berezia egin behar dugu hemen, horien guztien arteko bidera puntu bat aurkitzeko, eta Legebiltzar honek horretarako hain zuzen ere sortuta dauka ponentzia bat, eta ponentzia horrek ahalegin berezia egin beharko luke gure koalizioa, Gobernu koalizio akordioan esaten den moduan, ahalik eta zabalena eta integratzaileena izango den akordio bat lortu ahal izateko.
Ea horrela den.
Eskerrik asko